Thea Leirfall Bremset

Thea Leirfall Bremset (født 12. april 1999) er en norsk friidrettsutøver som representerer Stjørdal Friidrettsklubb. Hun spesialiserer seg på høydehopp, og fikk sølv i høydehopp under NM i friidrett 2019.

Hennes søster, Thale Leirfall Bremset, driver også med friidrett.

Idrettskarriere

Sesongen 2014 
Bremset vant høydehopp i 15-årsklassen under Ungdomsmesterskapet innendørs 2014. Under Junior-NM i friidrett 2014 kom hun på sjuendeplass i U20-klassen, og under NM i friidrett 2014 kom hun på tiendeplass. Under Ungdomsmesterskapet i friidrett 2014 vant hun høydehopp i J15-klassen.

Sesongen 2015 
Hun kom på sjetteplass i høydehopp under NM i friidrett innendørs 2015, og vant J16-klassen under Ungdomsmesterskapet innendørs 2015.

Hun satte ny personlig rekord i høydehopp under Veidekkelekene i juni, med 1,73 meter. Hun representerte Norge under Sommer-EYOF 2015 (European Youth Olympic Festival) i Georgia, og kom der på åttendeplass i høydehopp. En måned senere representerte hun Norge under Nordisk juniormesterskap i friidrett 2015 (U20), men hoppet der beskjedne 1,60 meter, og endte på åttendeplass. Under Junior-NM i friidrett 2015 kom hun på tredjeplass i U20-klassen. I september kom hun på andreplass i høydehopp i J16-klassen under Ungdomsmesterskapet i friidrett 2015.

Sesongen 2016 
Under Ungdomsmesterskapet innendørs 2016 vant hun høydehopp i J17-klassen. Hun kom på sjetteplass under NM i friidrett 2016, og hun vant høydehopp i U20-klassen under Junior-NM i friidrett 2016. Hun deltok i Nordisk juniormesterskap i friidrett 2016, og kom der på femteplass i høydehopp med 1,70 meter, samme høyde som Emma Söderström, som tok bronsen. Under Ungdomsmesterskapet i friidrett 2016 kom hun på andreplass i høydehopp, bak Ida Eikeng, og hun kom på ellevteplass i lengdehopp.

Sesongen 2017 
Bremset deltok i NM i friidrett innendørs 2017, og kom der på sjetteplass i høydehopp. Hun deltok i Ungdomsmesterskapet innendørs 2017, og kom der på fjerdeplass i høydehopp og niendeplass i lengdehopp, i klassen J18/19. 

Utendørs deltok hun i Världsungdomsspelen 2017, og kom der på fjerdeplass i høydehopp og niendeplass i lengdehopp, i J19-klassen. Hun fikk bronse i høydehopp i U20-klassen under Junior-NM i friidrett 2017, og hun vant høyde hopp under Ungdomsmesterskapet i friidrett 2017.

Sesongen 2018 
Hun deltok i NM i friidrett innendørs 2018, der hun kom på sjetteplass i høydehopp, og hun deltok i Ungdomsmesterskapet innendørs 2018, der hun vant høydehopp og kom på tredjeplass i lengdehopp. 

I juni deltok hun i Världsungdomsspelen 2018, og kom der på tredjeplass i høydehopp i J19-klassen, og hun kom på sjetteplass i seniorklassen. Hun kom på sjuendeplass i høydehopp under Boysen Memorial. I august deltok hun i Nordisk juniormesterskap i friidrett 2018, og fikk der bronse i høydehopp, bak Maja Nilsson og Erika Wärff fra Sverige. Der satte hun ny personlig rekord mde 1,75 meter. Hun kom på fjerdeplass i høydehopp under NM i friidrett 2018, og under Junior-NM i friidrett 2018 vant hun høydehopp i U20-klassen, og hun kom på niendeplass i lengdehopp. Hun vant også høydehopp i J18/19-klassen under Ungdomsmesterskapet i friidrett 2018.

Sesongen 2019 
Under NM i friidrett innendørs 2019 fikk hun bronse i høydehopp. Hun deltok i den nasjonale konkurransen under Bislett Games, og kom der på femteplass i lengdehopp. Under NM i friidrett 2019 kom hun på andreplass, bak Tonje Angelsen, og hun fikk gull i høydehopp og bronse i lengdehopp i U23-klassen under Junior-NM i friidrett 2019.

Sesongen 2020 
I innendørssesongen 2020 kom hun på fjerdeplass i høydehopp under NM i friidrett innendørs 2020, og hun kom på andreplass i lengdehopp under Ungdomsmesterskapet innendørs 2020.

Referanser

Eksterne lenker 
 
  Resultater hos Minfriidrettsstatistikk.info

Norske høydehoppere
Norske lengdehoppere
Norske tvillinger
Juniornorgesmestere i friidrett